Eiður Guðnason , fyrrv. ráðherra og sendiherra , benti á að yrði ekki tryggt að íslensk lög veittu lögreglu sömu heimildir og gilda í nágrannaríkjum væri hætta á að hingað leituðu afbrotamenn sem teldu sig hafa meira skjól hér á landi en annars staðar . Ögmundur Jónasson stendur gegn þróun löggjafar í þessu efni , ekki megi veita heimildir til forvirkra rannsókna gagnvart hópum sem berjist fyrir ákveðnum skoðunum . En öllum sem lesa nýja bók Stefáns Gunnars Sveinssonar sagnfræðings , Búsáhaldabyltingin – sjálfsprottin eða skipulögð ? hlýtur að bregða við þá upprifjun á atburðunum sem voru í þeim potti , ofbeldinu , skemmdarverkunum , orðbragðinu , þátttöku þingmanna , misbeitingu fjölmiðla . “ Fyrst var sagt frá þessari bók í gær og varð þá furðulegt uppnám á ýmsum stöðum . Fyrir okkur sem þekkjum málið úr návígi verður fróðlegt að sjá þessa sögu sagða .